Partit dels Socialistes de Catalunya

Plaid gyda'i hegwyddorion yn ddwfn mewn democratiaeth sosialaidd yw Partit dels Socialistes de Catalunya (,  acronym swyddogol: PSC-PSOE ). Mae'n ganlyniad i uno tair plaid yn 1978: Partit Socialista de Catalunya-Reagrupament PSC–R, y Partit Socialista de Catalunya–Congrés, PSC–C a'r Federació Catalana del PSOE, FSC, sef y fersiwn Catalonaidd o Blaid Sosialaidd Gweithwyr Sbaen a'i gangen Val d'Aran ("Dyffryn Aran").

Mae llawer o bolisiau'r 'PSC-PSOE' yn cyd-fynd gydag annibyniaeth i Gatalwnia ar ffurf ffederal a chyda polisiau cenedlaetholgar. Yr ardaloedd cryfaf o ran aelodaeth yw ardaloedd dinesig Tarragonès, Montsià, a Val d'Aran. Yn Etholiad Cyffredinol Catalwnia, 2017 cipiodd y blaid 16 sedd: 605,844 o bleidleisiau (12.7%).

O 1979 ymlaen roedd yn un o bleidiau cryfaf Catalwnia yn yr etholiadau sirol, rhanbarthol, Ewropeaidd a Chyffredinol, ond yn llai llwyddiannus yn Etholiadau Senedd Catalwnia.

Yn 1999 roedd ganddi 52 o seddi ond collwyd llawer yn y blyndyddoedd dilynol, a chafwyd cryn anghytundeb ynghylch faint o annibyniaeth y dylent ymgyrchu drosto gyda rhai yn mynnu creu Llywodraeth Ffederal ac eraill yn credu mewn annibyniaeth lwyr.
bawd|chwith|Coch: yr ardaloedd ble roedd y 'PSC-PSOE' gryfaf yn 2010; glas = ardaloedd lleiaf eu cefnogaeth.

Arweinyddion
Ysgrifenyddion
Joan Reventós (1978–1983)
Raimon Obiols i Germà (1983–1996)
Narcís Serra i Serra (1996–2000)
José Montilla (2000 – 17 Rhagfyr 2011)
Pere Navarro i Morera (ers 17 Rhagfyr 2011)
Miquel Iceta (ers 13 Gorffennaf 2014)

Llywydion
Joan Reventós (1983–1996)
Raimon Obiols i Germà (1996–2000)
Pasqual Maragall i Mira (2000–2007)
José Montilla (2007–2008) (Dros dro)
Isidre Molas i Batllori (2008-2011)

Gweler hefyd
Convergència Democràtica de Catalunya
Demòcrates de Catalunya
Convergència i Unió
Esquerra Republicana de Catalunya

Cyfeiriadau

Categori:Cenedlaetholdeb Catalanaidd
Categori:Pleidiau gwleidyddol yng Nghatalonia